**ΕΝΗΜΕΡΩΤΙΚΟ**

**15-10-2019**

**ΕΚΔΗΛΩΣΗ ΓΙΑ ΤΟΝ ΕΡΩΤΟΚΡΙΤΟ ΣΤΗΝ ΝΕΑΠΟΛΗ ΜΕ ΤΗΝ ΣΤΗΡΙΞΗ ΤΗΣ ΠΕΡΙΦΕΡΕΙΑΣ ΚΡΗΤΗΣ**

Η «Εταιρεία Γραμμάτων και Τεχνών Ανατολικής Κρήτης» και η «Πολιτιστική και Λαογραφική Εταιρεία Απάνω Μεραμπέλου» (ΠΛΕΑΜ) με την στήριξη της Περιφέρειας Κρήτης θα παρουσιάσουν την εκδήλωση «**Βιτσέντζου Κορνάρου, Ερωτόκριτος**» το Σάββατο 19 Οκτωβρίου 2019 στην Νεάπολη, στο κινηματοθέατρο Δρήρος στις 8 μ.μ.

Ομιλητές θα είναι:

* Η Αναστασία Λασιθιωτάκη, φιλόλογος, με θέμα «Αποσπερίδα με τον Ερωτόκριτο».
* Ο Νάσος Ζαγκότης, σκηνοθέτης της παράστασης «Ερωτόκριτος» με την Φιλαρμονική του Δήμου Σητείας και την Θεατρική Ομάδα του Συλλόγου Φίλων Μουσικής Σητείας , με θέμα «Ερωτόκριτος, ποίηση στο θέατρο».

Θα ακούσομε τους μουσικούς

- Ξανθούλα Πορφυράκη, κιθάρα – τραγούδι

- Δώρα Μάστακα, σαξόφωνο

- Ιωάννα Γκουργκούνη, τραγούδι.

Επίσης θα προβληθεί σύντομο βίντεο με το πύργο των Κορνάρων στην Μυρσίνη Σητείας και με κατοίκους της Μυρσίνης που απαγγέλουν και τραγουδούν Ερωτόκριτο.